Pankit kannattaa aina kilpailuttaa parhaan tarjouksen saamiseksi. Kilpailutuksen voi tehdä täyttämällä hakemuksia pankkien omilla sivuilla tai lainavertailupalveluita hyödyntäen. Pankkeihin voi olla yhteydessä myös verkkopankissa, puhelimitse tai varaamalla ajan konttorille. Pankit tarjoavat sinulle räätälöityjä lainansiirtotarjouksia, joista voit itse valita parhaan. Vertaile muun muassa korkoja, kuluja ja yleisiä ehtoja jo olemassa olevaan lainaasi. Joskus parhaaksi ja taloudellisimmaksi vaihtoehdoksi osoittautuu sinulle täysin uusi rahoituslaitos, joskus taas oma pankkisi saattaa tehdä parhaan, päivitetyn tarjouksen. Tällöin siirron tekeminen ei toki ole mielekästä, vaan parhaaseen tarjoukseen kannattaa tarttua, vaikka lainansiirto olisikin ollut ensisijainen tarkoitus tarjousten pyytämiselle.